NORAKSTS

|  |  |
| --- | --- |
| 26.08.2021. | Nr.13/13 |

###### GROZĪJUMI JELGAVAS PILSĒTAS DOMES 2016.GADA 28.APRĪĻA LĒMUMĀ NR.4/11 “PILNVAROJUMS JELGAVAS PILSĒTAS PAŠVALDĪBAS IESTĀDEI “PILSĒTSAIMNIECĪBA””

(Ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma „Par pašvaldībām” 21.panta pirmās daļas 27.punktu, Administratīvo teritoriju un apdzīvoto vietu likuma 8.panta otro un trešo daļu un Ministru kabineta 2016. gada 19. janvāra noteikumu Nr. 42 “Kārtība, kādā aizliedzama vai ierobežojama satiksme” 3.2.apakšpunktu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2016.gada 28.aprīļa lēmumā Nr.4/11 “Pilnvarojums Jelgavas pilsētas pašvaldības iestādei “Pilsētsaimniecība”” šādus grozījumus:

1. Aizstāt visā tekstā vārdu “pilsētas” ar vārdu “valstspilsētas”.
2. Aizstāt vārdus “to uzturēšanas darbu vai būvdarbu laikā” ar vārdiem “normatīvajos aktos noteiktajos gadījumos”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā